Eligius Alphonsus Maximus Dovo
Eligius Alphonsus Maximus Dovo, praenominibus vulgaribus Eloi Alphonse Maxime (natus anno 1958) est legatus et politicus Madagascariae.

Ambilobe in urbe educatus, linguis Francogallico, Anglico, Russico eruditus, philologiam in scholis breviterque apud universitatem Tananarivensem docuit. Ab anno 1987 apud ministerium rerum externarum operam dedit. Legatus est ab anno 2003 Moscuae iuxta regimen Russicum. Die 11 Iunii 2018 minister a rebus externis factus est, primo ministro Christiano Ntsay.

Nexus externi 
 Vita apud legationem iuxta Russiam Madagascariensem

Nati 1958
Homines vivi
Politici Madagascariae
Ministri rerum externarum
Professores Universitatis Tananarivensis